# **DECIZIA ETAPEI DE ÎNCADRARE**

## Nr. Draft din 26.09.2017

Ca urmare a solicitării de emitere a acordului de mediu adresate de **SC LUKOIL ROMANIA S.R.L.**, cu sediul în București, Sector 1, strada Nordului, nr. 28-36, înregistrată la APM Harghita cu nr. 7000/10.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.09.2017, că proiectul „**Recompartimentări interioare cabină stație, înlocuire elemente de identificare (semnalistică), amenajare terasă deschisă, amplasare copertină SKID GPL auto, amplasare container tip, amenajare spălătorie cu autoservire, reparații curente**” propus a fi amplasat în municipiul Odorheiu Secuiesc, str. Beclean, nr. 290 nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13 lit a. coroborat cu pct. 10 lit. a

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

 **Caracteristicile proiectului:**

1.a. Mărimea proiectului:

Proiectul prevede:

* Recompartimentări interioare cabină stație, fără modificarea structurii de rezistență
* Înlocuire elemente de identificare (semnalistică) , cu păstrarea brandului, fără a modifica structura de rezistență
* Amenajare terasă
* Reamplasare SKID GPL AUTO existent; amplasare copertină
* Amplasare container tip
* Amenajare spălătorie cu autoservire
* Reparații curente

Utilități:

- Alimentarea cu apă se va realiza de la rețeaua de apă potabilă a localității Odorheiu Secuiesc

- Apele uzate tehnologice de la spălătorie auto vor fi preepurate prin separatorul de nisip și separatorul de hidrocarburi existent.

b. Cumularea cu alte proiecte: *Nu este cazul.*

c. Utilizarea resurselor naturale: nisip, pietriș, apă

d. Producţia de deşeuri:

*- Deşeurile municipale amestecate vor fi colectate şi transportate de către operatori economici autorizaţi pentru această activitate*

*- Deşeurile de ambalajele carton, hârtie și materiale plastice*

*- Șlam petrolier*

e. Emisii poluante, inclusiv zgomotul şi alte surse de disconfort:- *proiectul prevede utilizarea echipamentelor generatoare de zgomot sub limita admisă în timpul construirii şi nu prevede alte echipamente generatoare de disconfort.*

f. Riscul de accident, ţinându se seama în special de substanţele şi de tehnologie utilizate:*- proiectul nu prevede utilizarea substanţelor periculoase care ar putea genera fenomene de accidente*

**2.Localizarea proiectului**:

**2**.1.utilizarea existentă a terenului*:- zonă industrială, folosința actuală stație de distribuție carburanți, cu magazin mixt cu platformă amenajată,conform Certificatului de Urbanism nr. 197/29.05.2017, emis de Municipiul Odorheiu-Secuiesc.*

2.2.relativa abundenţă a resurselor naturale din zonă, calitatea şi capacitatea regenerativă a acestora:nu este cazul.*.*

2.3.capacitatea de absorbţie a mediului:

*a.* zoneumede*: nu este cazul*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul,*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului se situează la o distanţă de cc. 7,2 km de situl Natura 2000 ROSPA 0027 “Dealurile Homoroadelor”*

*g.*ariiîncarestandardeledecalitateamediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul*

*i.*peisajelecusemnificaţieistorică*,* culturalăşiarheologică*:nu este cazul*

1. **Caracteristicile impactului potenţial:.**

a.extinderea impactului :

*- aria geografică: intravilanul mun. Odorheiu-Secuiesc*

*- numărul persoanelor afectate: prin realizarea proiectului nu vor fi persoane afectate negativ*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:-vor rezulta deşeuri de ambalaje şi deşeuri municipale amestecate,șlam petrolier, care vor fi gestionate conform pct. 1.d,,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Se vor respecta prevederile Legii nr. 211/2011 privind regimul deșeurilor, cu toate modificările și completările ulterioare;

d) La punerea în funcţiune a proiectului realizat, aveţi obligaţia de a notifica APM Harghita în vederea menținerii sau revizuirii Autorizaţiei de mediu nr. 153 din 29 septembrie 2011 emisă de APM Harghita.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU AAA,**

ing. LÁSZLÓ Anna

**Întocmit,**

**ABOS Judit**